EkBass/fiwiki-20250220-pages-articles huggingface dataset:
Suurselkälä

Suurselkälän kylä sijaitsi Kivennavan kahden suurimman mäen Siiranmäen ja Tiemäen välisessä notkossa Karjalankannaksella. Suurselkälään kuului 24 taloa ennen talvisodan syttymistä.Kivennapa kylästä kylään, Kivennapalaisten pitäjäseura ry, 1987 s. 194-197 ISBN 951-99842-3-2 Nykyisin kylän kohdalla ei ole asutusta. == Lähteet == == Aiheesta muualla == * Luokka:Kivennavan kylät
Tammiselkä

Tammiselän kylä oli Kivennavan pitäjässä rajan tuntumassa Karjalankannaksella. Heti Tammiselän eteläpuolella rajan takana oli Mainilan laukauksista kuuluisaksi tullut Mainilan kylä. Tammiselkä oli iso kylä, ennen talvisodan alkua kylässä oli viitisenkymmentä taloa.Kivennapa kylästä kylään Kivennapalaisten pitäjäseura ry 1987 ISBN 951-99842-3-2 == Lähteet == == Aiheesta muualla == * Luokka:Kivennavan kylät
Neiti Marple (vuoden 2004 televisiosarja)

Neiti Marple (Agatha Christie’s Marple) on brittiläinen Agatha Christien neiti Marple -salapoliisiromaaneihin perustuva televisiosarja. Neiti Marple alkoi ITV-kanavalla vuonna 2004. BBC osti vuonna 2014 Christien teosten oikeudet, joten sarjaa ei luultavasti jatketa kuudennen kauden jälkeen. Suomessa Yle TV1, MTV3 ja AVA ovat esittäneet sarjaa. ==Tuotanto== Sarjan viisi ensimmäistä kautta sisältää jokainen neljä televisioelokuvaa. Kuudennella kaudella jaksoja on kolme. Sarjan jaksot sisältävät kaikki kaksitoista romaania, joissa Neiti Marple esiintyy. Sarjassa Neiti Marplen nuoruudesta kerrotaan enemmän kuin kirjoissa. Lisäksi sarjassa on tehty useita muutoksia kirjojen tarinoihin, esimerkiksi murhaajaa on vaihdettu Ruumis kirjastossa -teokseen perustuvassa jaksossa. Sarjaa on kuvattu muun muassa Dorchesterissa ja Fawley Courtin kartanossa Buckinghamshiressa. ==Rooleissa== ==Tuotantokaudet ja jaksot== Kausi 1 * Ruumis kirjastossa * Murha maalaiskylässä * Paddingtonista 16.50 * Kuolema ilmoittaa lehdessä Kausi 2 * Viimeinen juttu * Syyttävä sormi * Eipä aikaakaan * Kuolema lähettää viestin Kausi 3 * Kohti nollapistettä * Koston jumalattarena * Bertramin hotellissa * Syyttömyyden taakka Kausi 4 * Salaperäiset rukiinjyvät * Neiti Pinkertonin salaisuus * Askel tyhjyyteen * Neiti Marplea ei petetä Kausi 5 * Hallavan hevosen majatalo * Rakkauskirjeiden salaisuus * Kuoleman sininen kukka * Tuijottava katse Kausi 6 * Lomahotellin murhat * Greenshaw’n kartano * Ikiyö ==Katso myös== * Neiti Marple (vuoden 1984 televisiosarja) ==Lähteet== Luokka:2000-vuosikymmenen brittiläiset rikossarjat Luokka:2010-luvun brittiläiset draamasarjat Luokka:2010-luvun brittiläiset rikossarjat Luokka:Agatha Christien teoksiin perustuvat televisiosarjat Luokka:Romaaneihin perustuvat televisiosarjat Luokka:ITV:n televisio-ohjelmat
Tirttula

Tirttulan kylä sijaitsi Karjalankannaksella Kivennavan pitäjässä kirkonkylän Linnanmäen rinteiden ja Polviselän harjun välisessä laaksossa Viipuri–Pietari- maantien varressa. Talot sijaitsivat maantien varressa, pellot niiden takana. Tirttulassa oli ennen talvisodan syttymistä 24 taloa.Kivennapa kylästä kylään Kivennapalaisten pitäjäseura ry 1987 s.206-207 ISBN 951-99842-3-2 == Lähteet == == Aiheesta muualla == * Luokka:Kivennavan kylät
Miro Lehtinen

Miro Lehtinen (s. 22. tammikuuta 1990 Tampere) on suomalainen salibandyn pelaaja ja kaksinkertainen Suomen-mestari, joka edustaa Sveitsin Nationalliga A:ssa pelaavaa SV Wiler-Ersigeniä. 190 senttimetriä pitkä Lehtinen on vasemmanpuoleisella mailalla pelaava laitahyökkääjä. Lehtinen on pelannut SV Wiler-Ersigenin lisäksi myös Classicissa, Kooveessa, Nokian KrP:ssä sekä Tampereen Gunnersissa. == Ottelut == ; Runkosarja: Kausi Seura Ottelut Maalit Maalisyötöt Tehopisteet Jäähyminuutit 2007-2008 Tampereen Gunners 12 0 3 3 0 2008-2009 G-KooVee 20 2 3 5 0 2009-2010 Koovee 24 3 11 14 6 2010-2011 Koovee 22 6 14 20 8 2011-2012 Koovee 26 13 11 24 0 2012-2013 Koovee 24 14 15 29 12 2013-2014 Nokian KrP 25 21 20 41 14 2014-2015 Koovee 26 21 22 43 16 2015-2016 Koovee 20 10 14 24 13 2016-2017 Classic 24 15 20 35 8 2017-2018 Classic 25 5 8 13 2 Yht. 248 110 141 251 79 ; Pudotuspelit: Kausi Seura Ottelut Maalit Maalisyötöt Tehopisteet Jäähyminuutit 2009-2010 Koovee 4 0 0 0 0 2010-2011 Koovee 3 0 1 1 0 2011-2012 Koovee 7 4 8 12 10 2014-2015 Koovee 8 5 4 9 2 2016-2017 Classic 10 2 3 5 0 2017-2018 Classic 9 1 2 3 2 Yht. 41 12 18 30 14 == Saavutukset == Salibandyliiga: * SM-pronssi: 2012 * Salibandyn Suomen mestaruus: 2017 * Salibandyn Suomen mestaruus: 2018 == Lähteet == * http://www.kooveesalibandy.fi/joukkue1/pelaajat.html?p=48617 * https://salibandy.fi/uutiset/huippu-urheilu-uutiset/miro-lehtinen-classicista- sveitsin-liigaan/ == Aiheesta muualla == * Miro Lehtinen nhlfins.netin sivuilla * Miro Lehtinen UrheiluSuomi.comin sivuilla Luokka:Suomalaiset salibandyn pelaajat Luokka:Vuonna 1990 syntyneet Luokka:Elävät henkilöt
Moranbong

Moranbong () on pohjoiskorealainen tyttöbändi, johon kuuluu 17 jäsentä. Maan johtajan Kim Jong-unin perustama yhtye esiintyi ensimmäisen kerran heinäkuussa 2012. Se esittää länsimaisia klassikkokappaleita ja pohjoiskorealaisia propagandalauluja. Laulamisen lisäksi yhtyeen jäsenet soittavat instrumentteja, kuten viulua, selloa ja rumpuja. Yhtyeen johtohahmo on Hyon Song-wol, jonka vuonna 2013 esitettyjen väitteiden mukaan piti olla teloitettu. Yhtyeen oli tarkoitus esiintyä Kiinassa ensimmäisessä ulkomaankonsertissaan joulukuussa 2015, mutta esiintyminen peruttiin yhtäkkiä, ja yhtye palasi kotimaahan. Konserttiin ei ollut myyty lippuja, vaan niitä oli jaettu ainoastaan Kiinan kommunistisen puolueen jäsenille. == Jäsenet (Keväällä 2013) == ====== Soittajat: ====== * Son-u Hyang-hui (선우향희) – Ensimmäinen viulu (Soitti aiemmin viulua Samjiyon-yhtyeessä) * Hong Su-kyong (홍수경) – Toinen viulu * Cha Yong-mi (차영미) Kolmas viulu * Yu Un-jong (유은정) – Sello * Ri Hui-kyong (리희경) – Syntetisaattori * Kim Yong-mi (김영미) – Syntetisaattori * Choe Jong-im (최정임) – Saksofoni * Kim Jong-mi (김정미) – Piano * Han Sun-jong (한순정) – Rummut * Kang Ryong-hui (강령희) – Kitara * Jon Hye-ryon (전혜련) – Basso ====== Laulajat: ====== * Kim Yu-kyong (김유경) * Kim Sol-mi (김설미) * Ryu Jin-a (류진아) * Pak Mi-kyong (박미경) * Jong Su-hyang (정수향) * Pak Son-hyang (박선향) * Ra Yu-mi (라유미) * Ri Su-kyong (리수경) * Ri Myong-hui (리명희) ==Lähteet== Luokka:Pohjoiskorealaiset yhtyeet Luokka:Tyttöbändit
Tumba (vuori)

Tumba (bulgariaksi ja , ) on vuori Belasitsa- eli Béllesvuorilla Balkanilla. Sillä kohtaavat Bulgarian, Kreikan ja Pohjois-Makedonian rajat. Vuoren korkeus on 1 881 metriä. Tumbasta tuli Bulgarian, Jugoslavian ja Kreikan rajapiste Neuillyn rauhansopimuksessa (1919), jossa Bulgaria menetti alueita Jugoslavialle ja Kreikalle. == Lähteet == == Aiheesta muualla == Luokka:Bulgarian ja Kreikan raja Luokka:Bulgarian vuoret Luokka:Kolmen valtion rajapisteet Luokka:Kreikan vuoret Luokka:Pohjois-Makedonian vuoret Luokka:Sérres (alueyksikkö)
SEAT Mii

SEAT Mii on SEATin vuosina 2011–2021 valmistama A-segmentin automalli. Sen lähes identtiset sisarmallit ovat Škoda Citigo ja Volkswagen Up. SEAT- mallistossa ei ollut A-segmentin mallia sitten vuoden 2004, kun SEAT Arosan valmistus päättyi. Vuoden 2011 Euro NCAP -kolaritestistä Mii sai tulokseksi täydet viisi tähteä. Sisarmalliensa tavoin Miin voimanlähteenä on kolmesylinterinen 1,0-litrainen bensiinimoottori, joka oli saatavana 60 tai 75 hevosvoiman tehoisena. Geneven autonäyttelyssä keväällä 2013 esitelty Ecofuel- malli toimii myös maakaasulla. Voimansiirtona on viisivaihteinen manuaali- tai robottivaihteisto. Frankfurtin autonäyttelyssä syyskuussa 2019 esiteltiin täyssähköinen Mii electric -malli. == Lähteet == == Aiheesta muualla == Mii Luokka:Sähköautot Luokka:A-segmentin autot Luokka:2010-luvun autot Luokka:2020-luvun autot
Artsjom Bykau

Artsjom Henadzevitš Bykau (, łacinkaksi Arciom Hienadzievič Bykaŭ, ; s. 19. lokakuuta 1992 Minsk, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Minsk lainassa Dinamo Minsk ja on pelipaikaltaan keskikenttäpelaaja. ==Lähteet== * Artsjom Bykau National Football Teams -sivustolla * Luokka:Elävät henkilöt Luokka:Vuonna 1992 syntyneet Luokka:Valkovenäläiset jalkapalloilijat
Finlandia Group

Finlandia Group Oyj on henkilöstönsä ja asiakkaidensa kokonaan omistama suomalainen varainhoitoyhtiö. == Finlandia Groupin historia == Finlandia perustettiin vuonna 2000 Tampereelle nimellä Sijoitustalo Finlandia. Se toimi ensimmäiset kymmenen vuotta vakuutusmeklarina ja muun muassa Skandia Lifen asiamiehenä.Lampinen, Antti: Meklariliitto vaikenee, Taloussanomat 7.5.2004. Viitattu 14.12.2015. Yrityksen johdossa oli useita entisiä jääkiekkomaalivahteja: toimitusjohtajana Mika Manninen, myyntijohtajana Hannu Kamppuri ja sijoitusasiantuntijana Kari Takko.Mikkonen, Antti: Sijoitusneuvoja on sisäänheittäjä, Talouselämä 20.2.2004. Viitattu 14.12.2015. Vuosina 2007–2008 Finlandia Group välitti muun muassa Lehman Brothersin indeksilainoja sanoen niitä riskittömiksi.”Riskitön sijoitus” kääntyikin velaksi – syynä Lehman, Uusi Suomi 11.6.2009. Viitattu 14.12.2015. Lehman Brothersin konkurssi muutti sijoitukset arvottomiksi.Puttonen, Vesa: Finanssikriisi. Elämää taantuman keskellä. Helsinki: Talentum Media Oy, 2009, sivu 36, katso Koski, Hanna: Finanssikriisi 2007–2009: ominaispiirteet, syyt ja rakenteelliset ongelmat , Lappeenrannan teknillinen yliopisto, kauppatieteellinen tiedekunta 28.4.2010. Sivu 1. Viitattu 14.12.2015. Vuodesta 2010 Finlandia on ollut sijoituspalvelus sen jälkeen, kun Finanssivalvonta laajensi yhtiön toimilupaa omaisuudenhoitoon ja kaupankäyntiin omaan lukuun ja antoi sille rahastoyhtiötoimiluvan.Muukkonen, Henrik: Uusi rahastoyhtiö tulee kotiin, Talouselämä 19.5.2010. Viitattu 14.12.2015. Asiakkailla on käytössä Finlandian omien rahasto-, omaisuudenhoito- ja välitystuotteiden lisäksi kansainvälisen kumppaniverkoston sijoitusvaihtoehtoja. Finlandia Group toimii nykyään 17 paikkakunnalla Suomessa: Helsingissä, Forssassa, Hämeenlinnassa, Joensuussa, Jyväskylässä, Kokkolassa, Kuopiossa, Lahdessa, Lappeenrannassa, Mikkelissä, Oulussa, Porissa, Rovaniemellä, Seinäjoella, Tampereella, Turussa ja Vaasassa. Vuonna 2010 Finlandia Groupin pääkonttori siirrettiin Tampereelta Helsingin Aleksanterinkadulle. Vuonna 2012 Finlandia Group aloitti yhteistyön SEB Life International -vakuutusyhtiön kanssa. Vuonna 2014 Finlandia Group aloitti yhteistyön Generali Pan Europe -vakuutusyhtiön kanssa. Finlandia Groupin pääkonttori muutettiin nykyiselle paikalleen Helsingin Etelärantaan vuonna 2015. Vuonna 2017 Finlandia Group laajensi liiketoimintaansa yritysrahoitukseen tarjoten suomalaisille yrityksille myyntisaatavien laskurahoitusta ja yritysluottoja. == Lähteet == == Aiheesta muualla== * Finlandian tarina Luokka:Suomen finanssipalveluyhtiöt
Biureetti

Biureetti (C2H5N3O2) on orgaaninen yhdiste. Yhdistettä voidaan lisätä eläinten rehuihin ja sitä käytetään myös polymeeriteollisuudessa. == Ominaisuudet == Huoneenlämpötilassa biureetti on valkoista kiteistä ja hygroskooppista ainetta. Yhdiste liukenee hyvin veteen ja etanoliin, mutta huonommin muihin orgaanisiin liuottimiin. Voimakkaasti kuumennettaessa se hajoaa syanuurihapoksi ja ureaksi. Kuumennettaessa biureetin emäksistä vesiliuosta kuparisulfaatin kanssa muodostuu väriltään punavioletti kompleksi. Tämä on niin kutsuttu biureettireaktio tai biureettitesti. == Valmistus ja käyttö == Biureettia voidaan valmistaa kuumentamalla ureaa, yli urean sulamispisteen, jolloin kaksi ureamolekyyliä kondensoituu biureetiksi. Muita tapoja ovat urean ja isosyaanihapon välinen reaktio ja allofanaattiestereiden reaktio ammoniakin kanssa. : Biureettia voidaan lisätä eläinten rehuun lisäämään rehun typpipitoisuutta. Sitä voidaan käyttää myös formaldehydi-biureettipolymeerien valmistamiseen. == Lähteet == == Aiheesta muualla == *Kyoto Encyclopedia of Genes and Genomes (KEGG): Biuret *ChemBlink: Biuret Luokka:Orgaaniset yhdisteet
Theodoros Gaza

Theodoros Gaza (, , n. 1398–1475) oli kreikkalainen humanisti, joka edisti huomattavasti kreikan kielen tuntemusta Länsi-Euroopassa. Thessalonikasta lähtöisin ollut Gaza eli Konstantinopolissa ja noin vuodesta 1430 Italiassa, missä toimi kreikan kielen ja filosofian opettajana.Otavan Iso tietosanakirja, osa 2 vuodelta 1961, palsta 1661. Vuonna 1447 hänet nimitettiin ensimmäiseksi kreikan kielen professoriksi Ferraraan ja kolme vuotta myöhemmin filosofian professoriksi Roomaan.Facta, osa 3 vuodelta 1977, palsta 10. Hän kirjoitti kreikan kieliopin ja käänsi mm. Aristoteleen, Dionysios Halikarnassoslaisen ja Johannes Khrysostomoksen teoksia latinaksi. Vuodesta 1483 alkaen Gaza julkaisi Aristoteleen eläintieteelliset teokset.Otavan Suuri Ensyklopedia, s. 1096. == Lähteet == Luokka:Bysanttilaiset filosofit Luokka:Vuonna 1475 kuolleet
Juan Cámara

Juan del Carmen Cámara Mesa (s. 13. helmikuuta 1994 Jaén) on espanjalainen jalkapalloilija, joka edustaa Segunda División B:ssä pelaavaa FC Barcelona B:tä. Vasenjalkainen Cámara on pelipaikaltaan vasen laitahyökkääjä. Cámara on Villarreal CF:n kasvatti. Hän pelasi seuran reservijoukkueissa vuosina 2011–2014. Kaudella 2011–2012 Cámara pelasi yhden ottelun seuran kakkosjoukkueen paidassa Segunda Divisiónissa.http://us.soccerway.com/players/juan-del-carmen-camara/160259/ Vuonna 2014 hän siirtyi FC Barcelonan joukkueeseen. Kaudella 2014–2015 Cámara pelasi seuran kakkosjoukkueessa Segunda Divisiónissa 30 ottelussa tehden kuusi maalia. Seuran edustusjoukkueen paidassa Cámara debytoi joulukuussa 2015 Mestareiden liigan ottelussa Bayer Leverkusenia vastaan. Cámara pelasi vuonna 2010 Espanjan alle 17-vuotiaiden maajoukkueessa neljä ottelua. == Lähteet == Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Veikko Räsänen

Veikko Räsänen tarkoittaa seuraavia: * Veikko Räsänen (1928–2003), hiihtäjä * Veikko Räsänen (1916–1992), vuorineuvos * Veikko Räsänen (1893–1954), jääkäri
Veikko Räsänen (vuorineuvos)

Veikko Oskari Räsänen (12. huhtikuuta 1916 Kuopio – 5. lokakuuta 1992 Kuopio) oli suomalainen yritysjohtaja ja vuorineuvos.Kuka kukin on 1978, s. 830–831. Runeberg.org. Hän oli yksi vaatealan yrityksen Turo Oy:n perustajista ja toimi sen kaupallisena johtajana 1938–1962 sekä toimitusjohtajana 1962–1974.Facta 2001, osa 14, p. 192. WSOY 1985. Räsäsen suutari-isä kuoli jo ennen hänen syntymäänsä, joten äiti elätti perheen torikauppiaana Kuopiossa. Perheen muutettua Sortavalaan Räsänen aloitti 13-vuotiaana uransa kulkukauppiaana, ja perheen palattua Kuopioon hän ryhtyi 17-vuotiaana itse torikauppiaaksi. Vuonna 1938 hän perusti yhdessä Oiva Turusen ja Veijo Taskisen kanssa vaatetehdas Turo Oy:n, joka aloitti toimintansa Kuopion Puijonkadulla. Ensimmäiseksi toimitusjohtajaksi tuli Turunen, ja Räsänen toimi pitkään kaupallisena johtajana. Räsänen osallistui talvisotaan, jatkosodan aikana hän oli huoltojoukoissa Petroskoissa, ja sodan jälkeen hän jatkoi aiemmassa työssään kaupallisena johtajana. Hän tuli vuonna 1962 Turon toimitusjohtajaksi Turusen tilalle. Räsäsen johtajakaudella yhtiö kohosi Pohjoismaiden suurimmaksi miestenpukujen valmistajaksi. Turo oli idänkaupan tiennäyttäjiä alallaan, mutta yhtiö suuntautui 1970-luvulta alkaen erityisesti länsivientiin. Räsänen luopui vuonna 1974 toimitusjohtajuudesta, ja tämän jälkeen hän oli yhtiön johtokunnan puheenjohtajana vuoteen 1978 ja jäsenenä vuoteen 1985. Räsänen oli Trinet Oy:n, Kellomäen puutarha Oy:n ja Kansalliskauppa Oy:n johtokunnan puheenjohtaja, Savon Yrittäjien puheenjohtaja vuosina 1955 ja 1961–1964 sekä Savon Messujen puheenjohtaja 1961–1968. Hän kuului Vaatetusteollisuuden Keskusliiton (Vateva) hallitukseen vuodesta 1964 ja johtokuntaan vuodesta 1972, Keskuskauppakamarin hallitukseen vuodesta 1976 ja Teollisuuden Keskusliiton edustajistoon 1977–1979. Hän oli myös Kuopioon vuonna 1960 perustetun Minna Canthin koulun johtokunnan ensimmäinen puheenjohtaja. Räsänen sai kauppaneuvoksen arvon vuonna 1967 ja vuorineuvoksen arvon vuonna 1981, ensimmäisenä vaatetusteollisuuden edustajana Suomessa. Hän oli Kuopion Paasikivi-seuran puheenjohtaja vuosina 1963–1978 ja Urho Kekkosen vaaliliiton valitsijamiesehdokas vuoden 1962 presidentinvaaleissa. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuorineuvokset Luokka:Vuonna 1916 syntyneet Luokka:Vuonna 1992 kuolleet
Tuomas Enbuske Talk Show

Tuomas Enbuske Talk Show oli Tuomas Enbusken juontama keskusteluohjelma, jossa käsiteltiin päivän kuumimmat puheenaiheet ja vieraina nähtiin julkisuuden henkilöitä keskustelemassa. Ensimmäinen jakso esitettiin 19. maaliskuuta 2012 TV5-kanavalla. Ohjelma siirtyi pois TV5:ltä huonojen katsojalukujen vuoksi The Voice -kanavalle 14. toukokuuta 2012 alkaen. == Ensimmäinen tuotantokausi == Jakso Vieraat Ensiesitys 1 Sara Chafak, Gustav Hägglund 19. maaliskuuta 2012 2 Katja Kettu, Eva Wahlström 20. maaliskuuta 2012 3 Paavo Väyrynen 21. maaliskuuta 2012 4 Antti Reini 22. maaliskuuta 2012 5 André Wickström 23. maaliskuuta 2012 6 Petri Nygård 26. maaliskuuta 2012 7 Maija Vilkkumaa 27. maaliskuuta 2012 8 Toivo Sukari 28. maaliskuuta 2012 9 Lauri Törhönen, Timo Uusi-Kerttula 29. maaliskuuta 2012 10 Arman Alizad 30. maaliskuuta 2012 11 Stefan Lindfors 2. huhtikuuta 2012 12 Rita Tainola 3. huhtikuuta 2012 13 Martina Aitolehti, Henna Kalinainen, Susanna Ingerttilä, Susanna Penttilä 4. huhtikuuta 2012 14 Tuomas Kyrö, Johanna Tukiainen 5. huhtikuuta 2012 15 Timo Soini 6. huhtikuuta 2012 16 Ruben Stiller, Joonas Mäkinen 9. huhtikuuta 2012 17 Marco Bjurström 10. huhtikuuta 2012 18 Ben Zyskowicz, Viivi Pumpanen 11. huhtikuuta 2012 19 Kaisa Liski 12. huhtikuuta 2012 20 Jussi Halla-aho 16. huhtikuuta 2012 21 Jippu 17. huhtikuuta 2012 22 Sofi Oksanen 18. huhtikuuta 2012 23 Mark Levengood 19. huhtikuuta 2012 24 Sami Hedberg 23. huhtikuuta 2012 25 Pirjo Heikkilä, Armi Toivanen 24. huhtikuuta 2012 26 Cheek, Paleface 25. huhtikuuta 2012 27 James Hirvisaari 26. huhtikuuta 2012 28 Reino Nordin, Mikko Sipola 30. huhtikuuta 2012 29 Ali Jahangiri, Anna Perho 1. toukokuuta 2012 30 Joanna Kuvaja, Jussi Halli 2. toukokuuta 2012 31 Silvia Modig 3. toukokuuta 2012 32 Axl Smith 7. toukokuuta 2012 33 Mert Otsamo, Heidi Selin 8. toukokuuta 2012 34 Mari Perankoski 9. toukokuuta 2012 35 Roman Schatz 10. toukokuuta 2012 36 Janica Kortman, Joonas Nordman 14. toukokuuta 2012 37 Timo Vuorensola 15. toukokuuta 2012 38 Mr Lothar, Susan Silver 16. toukokuuta 2012 39 Niko Kivelä 17. toukokuuta 2012 40 Paula Vesala, Mira Luoti 21. toukokuuta 2012 41 Anssi Kela, Riikka Kämppi 22. toukokuuta 2012 42 Olavi Uusivirta 23. toukokuuta 2012 43 Tauski 24. toukokuuta 2012 == Lähteet == Luokka:2010-luvun suomalaiset keskusteluohjelmat
Bruce Fraser

Bruce Austin Fraser (5. helmikuuta 1888 Acton – 12. helmikuuta 1981 Lontoo) oli brittiläinen amiraali toisen maailmansodan aikana. Fraser liittyi Kuninkaalliseen laivastoon vuonna 1902 ja palveli ensimmäisessä maailmansodassa laivaston tykistöupseerina. Toisessa maailmansodassa hän toimi Kotilaivaston komentajana ja huolehti Murmanskiin matkanneiden avustussaattueiden suojaamisesta. 26. joulukuuta 1943 Fraser johti Nordkapin taistelua, jossa saksalainen taisteluristeilijä Scharnhorst upotettiin ja sen lähes kaksi tuhatta merisotilasta hukkuivat. Vuonna 1944 Fraser nimitettiin Brittiläisen Tyynenmeren laivaston komentajaksi, ja hän allekirjoitti Ison- Britannian edustajana Japanin antautumissopimuksen 2. syyskuuta 1945. Hänelle myönnettiin aatelisarvo vuonna 1946 ja hänet ylennettiin laivastoamiraaliksi vuonna 1948. Fraser toimi Kuninkaallisen laivaston komentajana (First Sea Lord) vuosina 1948–1951. ==Lähteet== == Aiheesta muualla == Luokka:Brittiläiset amiraalit Luokka:Vuonna 1888 syntyneet Luokka:Vuonna 1981 kuolleet
Sorto (veneily)

Sorto on tuulen, aallokon tai virtauksen vaikutus vesialuksen kulkusuuntaan. Kun sorto pyrkii liikuttamaan alusta sivusuunnassa, se ei liiku keulan osoittamaan suuntaan vaan sortuu suojan puolelle. Aluksen pituussuunnan ja todellisen kulkusuunnan välistä kulmaa nimitetään sorroksi tai sortokulmaksi. Suomessa laivaväylät suunnitellaan niin, että sortokulma jää alle 15 asteen. ==Lähteet== Luokka:Veneily
SMP Formula 4 -kausi 2016

SMP Formula 4 -kausi 2016 oli SMP Formula 4 -sarjan toinen kausi. Kausi alkoi 30. huhtikuuta, Venäjän Sotšissa ja päättyi 11. syyskuuta, Suomessa Ahveniston moottoriralla. Sarjan mestaruuden vei hollantilainen Richard Verschoor. Toiseksi tuli hollantilainen Jarno Opmeer ja kolmanneksi venäläinen Aleksandr Vartanjan. == Kuljettajat == Kursivointi, tarkoittaa kuljettajaa, joka ei ole oikeutettu keräämään pisteitä. Kerätäkseen pisteitä FIA:n Pohjois-Euroopan alueen (NEZ) mestaruussarjassa, tulee kuljettajalla olla NEZ-maassa myönnetty lisenssi. Nr. Kuljettaja Lisenssi Kilpailut 1 Aleksei Kornejev 1, 4-5 2 Ivan Matvejev 4 3 Henri Kauppi 1-2, 7 4 Tuomas Tujula Web archive 22.12.2015 Kaikki 5 Nikita Sitnikov 1-2, 4-7 7 Nikita Volegov 2-7 10 Zahar Slutskii 1-3 11 Gleb Zotov 1-5 14 Juho Valtanen Kaikki 15 Artjom Petrov 1-5 16 Jarno Opmeer Kaikki 17 Nerses Isaakjan 5, 7 21 Xavier Lloveras Kaikki 22 Richard Verschoor Kaikki 25 Artjom Slutskii 1-3 32 Roman Lebedev Kaikki 38 Danny Kroes 1-3 40 Vladimir Tzortzis Kaikki 41 Aleksandr Vartanjan Kaikki 50 Tuomas Haapalainen Kaikki 64 Rasmus Markkanen Kaikki 65 Roope Markkanen Kaikki 77 Aleksandr Maslennikov Kaikki == Kilpailukalenteri == Kisa Sijainti Rata Päivä 1 Sotši, Venäjä Sotši Autodrom 29. huhtikuuta-1. toukokuuta 2 Zandvoort, Alankomaat Circuit Park Zandvoort 13-15. toukokuuta 3 Zandvoort, Alankomaat Circuit Park Zandvoort 3-5. kesäkuuta 4 Volokolamsk, Venäjä Moscow Raceway 22-24. heinäkuuta 5 Volokolamsk, Venäjä Moscow Raceway 19-21. elokuuta 6 Anderstorp, Ruotsi Anderstorp Raceway 3-4. syyskuuta 7 Hämeenlinna, Suomi Ahveniston moottorirata 9-10. syyskuuta == Lähteet == Luokka:SMP Formula 4 Luokka:Vuoden 2016 moottoriurheilu Luokka:Alankomaiden moottoriurheilu Luokka:Ruotsin moottoriurheilu
Pentti Sivunen

Pentti Heikki Sivunen (s. 1951) toimi Ylöjärven kaupunginjohtajana 1995–2014, jolloin jäi eläkkeelle. Sitä ennen hän työskenteli 19 vuotta Seinäjoen kaupungilla. Sivunen on koulutukseltaan valtiotieteen maisteri.Suomen valtiokalenteri 2012, s. 712. Helsinki 2012. ISBN 978-952-14-1779-5 Hänelle myönnettiin kaupunkineuvoksen arvonimi vuonna 2012. Vuonna 2015 Sivunen ryhtyi johtamaan sote-uudistukseen liittyvää Pirkanmaan tuottamisvastuualueen valmistelua. == Lähteet == Luokka:Ylöjärven kunnan- ja kaupunginjohtajat Luokka:Vuonna 1951 syntyneet Luokka:Elävät henkilöt
Risto Saanila

Risto Armas Rolf Saanila (s. 13. heinäkuuta 1937 Helsinki) on suomalainen näyttelijä. Hän oli kiinnitettynä Lahden kaupunginteatteriin 1958–1963 sekä edelleen vuodesta 1985 ja välillä Turun kaupunginteatteriin 1963–1985, josta ajasta hän oli johtajana 1978–1981. Hänen näyttelijätekniikkaansa pidetään hallittuna hänen esittäessään erityyppisiä luonnerooleja. Hänen roolejaan ovat olleet Jussi (Täällä Pohjantähden alla), Gauguin (Van Gogh ja postinkantaja), Robespierre (Danton), Lidman (Gertrud) ja Trigorin (Lokki).Facta 2001, WSOY 1985, 14. osa, palsta 210 Hän on näytellyt myös elokuvissa, kuten Sotapojan heilat (1958) ja Jäähyväiset ilman kyyneleitä (2000) sekä monissa televisioelokuvissa. == Lähteet == Luokka:Suomalaiset näyttelijät Luokka:Vuonna 1937 syntyneet Luokka:Elävät henkilöt
Jerry Mateparae

Jerry Mateparae (s. 14. marraskuuta 1954) on uusiseelantilainen upseeri ja virkamies, joka toimi maan kenraalikuvernöörinä 2011–2016. Hän syntyi Whanganuissa, Manawatu-Wanganuissa Pohjoissaarella. Hän meni armeijaan vuonna 1974. Australiassa kadettikoulussa hänestä tuli upseeri. Vuonna 2006 Mateparae ylennettiin kenraaliluutnantiksi. Hän oli Uuden-Seelannin puolustusvoimien ylipäällikkö 2006–2011, ja vuonna 2011 hänestä tuli kenraalikuvernööri. == Lähteet == == Aiheesta muualla == Luokka:Uuden-Seelannin kenraalikuvernöörit Luokka:Kenraalit
Kekolajittelu

Kekolajittelu on J. W. J. Williamsin vuonna 1964 kehittelemä lajittelualgoritmi, joka perustuu kekorakenteeseen. Aluksi lajiteltavasta joukosta muodostetaan maksimikeko, jonka varmistetaan täyttävän kekoehdon. Kun keko on valmis, sen suurin alkio poistetaan, asetetaan valmiin listan alkuun ennen muita valmiita alkioita ja keko käsitellään uudestaan kekoehdon täyttymiseksi. Tätä jatketaan kunnes alkio on järjestyksessä. Kekolajittelu on yleensä hivenen hitaampi kuin pikalajittelu, mutta sillä on kuitenkin tätä paljon suotavampi asymptoottinen suoritusaika huonoimmassa tapauksessa, O(_n log n_). Pikalajittelun tavoin kekolajittelu ei ole vakaa lajittelualgoritmi, eli samansuuruiseksi käsitettävien alkioiden keskinäinen järjestys voi vaihtua lajiteltaessa. Kekolajittelu toimii minimitilassa eikä siten vaadi joukon koosta riippuvaa lisämuistia. == Esimerkki kekolajittelusta == * Aloitetaan joukosta [2, 4, 3, 0, 6, 1, 5, 8, 7]. * Muodostetaan kekorakenne. Kekorakennetta kuvaa käsiteltävässä joukossa sarja listoja, jotka kuvaavat keon eri tasoja (ylin alkio on ensimmäisenä, sen kaksi ala-alkiota seuraavana, jne.). [ 2 ] [ 4 ] [ 3 ] [ 0 ] [ 6 ] [ 1 ] [ 5 ] [8] [7] * Suoritetaan _heapify_ -operaatio, joka varmistaa, että keko on kekoehtoa totteleva maksimikeko. Siten ylimpänä on keon suurin alkio, ja kaikki keossa olevat alkiot ovat suurempia kuin mikään niiden alialkioista. [ 8 ] [ 7 ] [ 5 ] [ 4 ] [ 6 ] [ 1 ] [ 3 ] [0] [2] * Poistetaan keon ylin kohta (korkein arvo) ja asetetaan se listan alkuun. Keko pienenee nyt yhdellä. Otetaan keon 'viimeinen' alkio ja asetetaan se ylimmäksi. Tulos: [8] [ 2 ] [ 7 ] [ 5 ] [ 4 ] [ 6 ] [ 1 ] [ 3 ] [0] --- * Suoritetaan _siftDown_ : siirretään ylimpänä olevaa arvoa aina suurimpaa alialkiotaan päin (vaihtaen niiden paikkaa) kunnes kekoehto taas täyttyy. (2 ja 7 sekä 2 ja 6 vaihtavat paikkaa, siinä järjestyksessä.) Tulos: [8] [ 7 ] [ 6 ] [ 5 ] [ 4 ] [ 2 ] [ 1 ] [ 3 ] [0] * Jatketaan suurimman alkion poistamista ja kekoehdon varmistamista kunnes keko on kutistunut yhteen alkioon. Silloin lisäämme tämän alkion ensimmäisenä listaan (sillä kekolajittelu rakentaa listaa suurimmasta pienimpään, lopusta alkuun). Luokka:Lajittelualgoritmit
Aerofreight Airlines

Aerofreight Airlines oli venäläinen lentoyhtiö. Se perustettiin vuonna 1998. Sen toimilupa peruttiin syyskuussa 2003, kun yhdessä sen koneista todettiin olleen 50 prosenttia ylikuormaa.Komissarov ja Gordon 2003, s. 132 Myöhemmin yhtiö kuitenkin jatkoi toimintaansa. Se likvidoitiin vuonna 2006. == Laivasto == Aerofreight Airlinesin laivastoon kuuluivat seuraavat lentokoneet: * 7 Antonov An-12 * 3 Iljušin Il-62M * 1 Tupolev Tu-154B-2 * 2 Tupolev Tu-204-100C == Lähteet == * === Viitteet === Luokka:Entiset venäläiset lentoyhtiöt Luokka:Rahtilentoyhtiöt
AJT Air International

AJT Air International oli venäläinen lentoyhtiö. Se perustettiin vuonna 1991, ja se aloitti toimintansa seuraavana vuonna. Venäjän sisäisten lentojen lisäksi se lensi tilauslentoja Eurooppaan, Lähi-itään, Pohjois-Afrikkaan ja Kaakkois-Aasiaan. Sen toimilupa peruttiin syyskuussa 2003. Yhtiön nimessä ollut kirjainyhdistelmä AJT oli lyhenne sanoista Asia Joint Transport. == Laivasto == AJT Air Internationalin laivastoon kuuluivat seuraavat lentokoneet: * 7 Iljušin Il-86 * 3 Tupolev Tu-154M == Lähteet == * Luokka:Entiset venäläiset lentoyhtiöt
Annikki Saarela

Aino Annikki Saarela (o.s. Miekk-oja, 28. syyskuuta 1944 Helsinki – 30. kesäkuuta 2021 Helsinki)Kuolinilmoitus, Helsingin Sanomat 18.7.2021, s. C 15 oli suomalainen kansainvälisen uran tehnyt virkamies ja pankinjohtaja, koulutukseltaan oikeustieteen kandidaatti. Annikki Saarela kävi Helsingin saksalaisen koulun ja kartutti kielitaitoaan myös Ranskassa, Englannissa ja Saksan liittotasavallassa. Hän suoritti oikeustieteen kandidaatin tutkinnon Helsingin yliopistossa 1968 ja Master of Law -tutkinnon Kalifornian yliopistossa Berkeleyssä 1969. Hän työskenteli ensin lyhyen määräaikaisuuden ajan Asuntohallituksessa, kunnes siirtyi Suomen valtiovarainministeriöön aluksi esittelijäksi, sitten kansainvälisten asioiden sihteeriksi ja nuoremmaksi hallitussihteeriksi. Vuonna 1973 hänet nimitettiin 28-vuotiaana Maailmanpankin johtokuntaan Washingtoniin kahden vuoden määräajaksi. Saarela palasi Suomeen ja valtiovarainministeriöön, kunnes siirtyi Pohjoismaiden investointipankin apulaisjohtajaksi vuosiksi 1977–1980. Kolmannen kerran hän palasi valtiovarainministeriöön vuonna 1980, tehtävänä vastata pääneuvottelijana Suomen kansainvälisistä lainaneuvotteluista. Vuonna 1985 Saarela siirtyi Postipankin johtajaksi ja kolmeksi vuodeksi pankin Tokion edustuston päälliköksiFacta 2001, WSOY 1985, 14. osa, palsta 211. Hän oli Postipankin hallituksen jäsen 1988–1995, jolloin pankki osallistui johdannaiskauppaan. Myöhemmin hänet todettiin vastuulliseksi raportoinnin laiminlyömisestä. Hänet erotettiin Postipankin johtokunnasta toukokuussa 1995 ja pankin palveluksesta täysin elokuussa 1995. Hän siirtyi Suomen Ulkomaankauppaliiton Brysselin-rahoitusyksikköön. Hän toimi myös konsulttina.Kriisin jälkeen. Taloussanomat.fi 11.8.2001, viitattu 14.12.2015 Annikki Saarelan puoliso oli arkkitehti Heikki Saarela. Hänen isänsä oli professori Heikki Miekk-oja ja nuorempi sisar on pankinjohtaja Susanna Miekk- oja, joka Annikki Saarelan tavoin kuului Postipankin johtajistoon. Hänen tyttärensä on elokuvaohjaaja ja professori Saara Saarela. == Lähteet == == Aiheesta muualla == * Annikki Saarelan muistokirjoitus Helsingin Sanomissa Luokka:Suomalaiset pankinjohtajat Luokka:Suomalaiset virkamiehet Luokka:Vuonna 1944 syntyneet Luokka:Vuonna 2021 kuolleet
Aarne Antti Koskinen

Aarne Antti Koskinen (7. huhtikuuta 1915 Helsinki - 2\. joulukuuta 1982 Helsinki) oli suomalainen yleisen etnologian professori, joka perehtyi erityisesti Polynesiaan ja sai samoalaisen päällikön arvonimen Tui Finilani. Koskisen vanhemmat olivat talousneuvos Antti Koskinen ja Vieno Vigilia Lehtinen. Hänen ensimmäinen puolisonsa vuodesta 1940 vuoteen 1964 oli Jenny Marjatta Koskimies ja toinen vuodesta 1964 Kaarina eli Kaia Talpio. Koskinen kävi oppikoulun Riihimäellä ja opiskeli yleistä historiaa. Tyynenmeren alueesta ja kulttuurista hän kiinnostui jo nuorena, vaikkakin työskenteli ennen tutkijan uraansa muun muassa isännöitsijänä, kirjakaupan johtajana ja opettajana. Arkisto- ja kirjallisuustutkimustyötä Koskinen teki Englannissa 1949 ja Keski-Euroopassa 1950. Havaijin yliopistossa hän työskenteli 1960−1961 ja Polynesiassa 1971 ja 1975. Hänen vuonna 1953 julkaisemansa väitöskirja Missionary influence as a political factor in the Pacific Islands tarkasteli kulttuurien kohtaamista Tyynenmeren saarilla. Hän käytti vertailevaa ja historiallista tutkimusotetta ja pyrki rakentamaan kokonaisvaltaisen näkemyksen polynesialaisten yhteisöstä, maailmankuvasta ja ajattelusta, joista hän julkaisi muun muassa tutkimukset Ariki The First-Born (1960), Linking of Symbols: Polynesian Patterns I-II (1963, 1967) ja *kite: Polynesian insights to knowledge (1968). Hänen viimeiseksi julkaistuksi tutkimuksekseen jäi paikannimityyppeihin ja kulttuurin jaksollisuuteen liittynyt Place name types and cultural sequences in Polynesia (1973). Arkisto- ja historiallisiin lähteisiin paneutunut Koskinen oli toisaalta etnolingvisti eli kielen tutkija ja kenttätyössä taas kognitiivisen antropologian edustaja. Helsingin yliopiston henkilökohtaisena ylimääräisenä yleisen etnologian professorina hän toimi 1973−1982. ==Lähteet== ==Aiheesta muualla== *Kuka kukin on (Aikalaiskirja) 1978, s. 432 (Viitattu 14.12.2015) Luokka:Helsingin yliopiston professorit Luokka:Suomalaiset professorit Luokka:Suomalaiset etnologit Luokka:Vuonna 1915 syntyneet Luokka:Vuonna 1982 kuolleet
Lenan piiri (Ruotsi)

Lenan piiri () sijaitsee Uppsalan kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Uppsalan kunta
Vallan piiri (Ruotsi)

Vallan piiri () sijaitsee Tjörnin kunnassa Ruotsissa. Sen väkiluku on . == Lähteet == ==Aiheesta muualla== * Luokka:Ruotsin piirit Luokka:Tjörnin kunta
Trans Farm

Trans Farm Oy on suomalainen yritys, jolla on noin viidenneksen osuus maailman kuminamarkkinoista.Trans Farm Oy - palkittu alan yritys, Farmit.net 5.10.2015. Viitattu 14.12.2015. Maailman suurimman kuminantuottajayrityksen tuotannosta 99 prosenttia menee vientiin. Yrityksellä on Suomessa noin 800 sopimusviljelijää.Maailman suurin kuminatehdas toimii Hausjärvellä, Yle Uutiset 15.4.2015. Viitattu 14.12.2015. Riihimäen Haapahuhdassa sijaitseva Trans Farm Oy perustettiin alun perin maatalouskoneiden maahantuojaksi. Pian parempi liikeidea löytyi kuminan sopimusviljelystä sekä jatkojalostamisesta. Perustajat Jyrki Leppälä ja Juha Hemminki tekivät viljelykokeita myös unikon- ja sinapinsiemenillä ja korianterilla, mutta kuminasta tulokset olivat parhaita.Suomalainen vientihitti: hallussa viidennes maailmanmarkkinoista, Kauppalehti 3.10.2015. Viitattu 14.12.2015. Yrityksen tärkein markkina-alue on Saksa. Kuminaa käytetään paljon muun muassa näkkileivässä, makkaroissa, juustoissa, hapankaalissa ja akvaviitissa.”Lähes kaikki maailman suurimmat mausteiden käyttäjät ovat meidän asiakkaitamme” , Suomen Yrittäjät 3.10.2015. Viitattu 14.12.2015. Vuoden 2005 paikkeilla aloitettu steriloidun kuminan tuotanto on yksi yrityksen menestystekijöistä. Steriloitu kumina ei sotke elintarviketeollisuuden mikrobeihin perustuvia prosesseja, kuten juustonvalmistusta. Trans Farm Oy sai vuonna 2015 valtakunnallisen yrittäjäpalkinnon. ==Lähteet== Luokka:Suomalaiset elintarvikeyritykset Luokka:Hausjärvi
Kirsi ja himoshoppaajat

Kirsi ja himoshoppaajat oli tositelevisio-ohjelma, jossa seurattiin suurella rahan kuluttamisella velkaantuneita naisia saamaan asiat järjestykseen. Heitä auttamassa olivat talousvalmentajat Kirsi Salo ja Terhi Majasalmi. Ensimmäinen tuotantokausi alkoi Liv-kanavalla 11. syyskuuta 2013. == Ensimmäinen tuotantokausi == Jakso Nimi Ensiesitys 1 23-vuotias tamperelainen Minna on hyväpalkkaisessa työssä, mutta kuluttaa rahansa kenkiin ja vaatteisiin 11. syyskuuta 2013 2 Kolmen lapsen kotiäiti Anna-Maria on hurahtanut lasten merkkivaatteisiin 18. syyskuuta 2013 3 Porvoolainen Roosa opiskelee sairaanhoitajaksi ja elää iloista opiskelijaelämää 25. syyskuuta 2013 4 Jenni osoittaa rakkauttaan ostamalla miehelleen ja pienelle tyttärelleen tavaroita 2. lokakuuta 2013 5 Tamperelainen Linnea haluaa kaiken heti 9. lokakuuta 2013 6 Seitsenlapsisen uusioperheen äiti Sonja on saanut huomata, etteivät rahat äitiyslomalla riitä samaan tapaan kuin töissä käydessä 16. lokakuuta 2013 7 24-vuotias Satu on ollut kolme kertaa häätöuhan alla maksamattomista vuokrista 23. lokakuuta 2013 8 Helsinkiläisen kotiäidin Millan tulot ovat pienet, mutta menot suuret 30. lokakuuta 2013 9 Espoolainen lähihoitaja Sanna on intohimoinen keräilijä, joka ostaa niin iloon, suruun kuin raskaan työpäivän päätteeksikin 6. marraskuuta 2013 10 Porvoolainen Heidi ostaa paljon ja halvalla 13. marraskuuta 2013 == Lähteet == Luokka:2010-luvun suomalaiset tositelevisiosarjat
Kirill Kaprizov

Kirill Olegovitš Kaprizov (; s. 26. huhtikuuta 1997 Novokuznetsk) on venäläinen jääkiekkoilija, joka pelaa NHL-joukkue Minnesota Wildissa. Hän on pelipaikaltaan laitahyökkääjä. Hänet varattiin vuonna 2015 varausvuorolla 135. ==Ura== ===Seuraura=== Kaprizovin kasvattajaseura on Metallurg Novokuznetsk.EliteProspects Hän aloitti jääkiekkoilun neljävuotiaana ja pelasi aluksi puolustajana. Joukkue varasi hänet ensimmäisenä pelaajana KHL:n varaustilaisuudessa 2014. Kaprizov pelasi kauden 2013–2014 juniorisarja MHL:ssä Kuznetskie Medvedissä. Hän teki KHL-debyyttinsä Metallurg Novokuznetskissa kaudella 2014–2015, jolloin hän pelasi 31 ottelua tehopistein 4+4=8. Kaprizov pelasi osan kaudesta myös MHL:ssä Kuznetskie Medvedin riveissä. Minnesota Wild varasi hänet viidennellä kierroksella 135. vuorolla NHL:n varaustilaisuudessa 2015. Elokuussa 2015 Kaprizov teki Novokuznetskin kanssa kolmivuotisen jatkosopimuksen. Kauden 2016–2017 alla Novokeznetsk myi Kaprizovin Salavat Julajev Ufaan. Heinäkuussa 2020 Kaprizov teki tulokassopimuksen NHL-seura Minnesota Wildin kanssa. Kaprizov teki NHL- tulokaskaudellaan 2020–2021 55 runkosarjaottelussa tehopisteet 27+24=51. Kauden päätteeksi hänet palkittiin parhaan tulokaspelaajan palkinnolla, Calder Memorial Trophylla. Syyskuussa 2021 Kaprizov teki Wildin kanssa viiden vuoden mittaisen ja yhteensä 45 miljoonan dollarin arvoisen jatkosopimuksen. 1\. tammikuuta 2023 Kaprizov oli tehnyt keskimäärin kolmanneksi eniten maaleja per ottelu NHL:n aktiivipelaajista, kun huomioon otettiin enemmän kuin yhden ottelun pelanneet pelaajat. Hän oli tehnyt pelaamassaan 172 ottelussa 94 maalia, eli 0,55 maalia per ottelu. ===Maajoukkueura=== Kaprizov oli voittamassa olympiakultaa venäläisten olympiaurheilijoiden joukkueessa 2018. Kaprizov pelasi alle 18-vuotiaiden MM-kilpailuissa vuonna 2015 toimien Venäjän varakapteenina. Hän pelasi myös vuoden 2016 nuorten maailmanmestaruuskisoissa. ==Tilastot== 2013–2014 Kuznetskije Medvedi MHL 52 18 16 30 4 8 1 2 3 2 2014–2015 Metallurg Novokuznetsk KHL 31 4 4 8 6 – – – – – U18 4 1 3 4 2 Kuznetskije Medvedi MHL 3 0 2 2 2 3 0 0 0 2 2015–2016 Metallurg Novokuznetsk KHL 53 11 16 27 10 – – – – – U20 7 1 2 3 2 Kuznetskije Medvedi MHL 4 7 3 10 0 4 1 2 3 0 2016–2017 Salavat Julajev Ufa KHL 49 20 22 42 66 5 3 0 3 0 U20 7 9 3 12 2 2017–2018 TsSKA Moskova KHL 46 15 25 40 14 19 2 8 10 4 OK 6 5 4 9 2 MM 8 6 2 8 2 2018–2019 TsSKA Moskova KHL 57 30 21 51 16 19 4 10 14 6 MM 9 2 0 2 2 2019–2020 TsSKA Moskova KHL 57 33 29 62 10 4 2 2 4 2 2020–2021 Minnesota Wild NHL 55 27 24 51 16 7 2 1 3 4 2021–2022 Minnesota Wild NHL 81 47 61 108 34 6 7 1 8 2 2022–2023 Minnesota Wild NHL 67 40 35 75 45 6 1 0 1 12 2023–2024 Minnesota Wild NHL 75 46 50 96 36 – – – – – 6 kautta yhteensä KHL 293 113 117 230 122 47 11 20 31 12 4 kautta yhteensä NHL 278 160 170 330 131 19 10 2 12 18 ==Lähteet== * ===Viitteet=== Luokka:Venäläiset jääkiekkoilijat Luokka:Venäläiset olympiavoittajat Luokka:Minnesota Wildin pelaajat Luokka:Minnesota Wildin varaamat pelaajat Luokka:Vuonna 1997 syntyneet Luokka:Elävät henkilöt
Wendelstein 7-X

Wendelstein 7-X on stellaraattori-tyyppinen koefuusioreaktori. Se sijaitsee Greifswaldissa, Saksassa. Vuonna 2015 valmistunut laite on maailman suurin stellaraattori-tyyppinen reaktori. Rengasmaisen laitteen sisällä olevassa tyhjiössä plasma pidetään voimakkaan magneettikentän avulla irti kammion seinämistä. Plasma sytytetään voimakkaalla mikroaaltopulssilla. Stellaraattori-tyyppinen reaktori voi toimia yhteen menoon, kun taas tokamak- reaktori toimii pulsseina. Koereaktorin tavoitteena on tutkia pelkästään fuusioplasman hallintaa, ei energian hyötykäyttöä. Vety-kokeet alkoivat 2016 ja neljän vuoden aikana tavoitteena on saada fuusioplasma pysymään hallinnassa jatkuvasti jo puolen tunnin ajan. == Käyttö == Laitteiston koekäyttö aloitettiin joulukuussa 2015 heliumplasmalla. Noin miljoona astetta kuuma plasma pysyi koossa sekunnin kymmenyksen. Jatkokokeissa lämpötilaksi saatiin 6 miljoonaa astetta. Helmikuussa 2016 saatiin tuloksia varsinaisesta vetykäytöstä. Plasman lämpötilaksi saatiin jo 80 miljoonaa astetta. Reaktorissa vetyplasma on saatu pysymään irti seinistä 100 sekunnin ajan, joka on reaktorityypin ennätys. == Lähteet == == Aiheesta muualla == * Fuusiovoiman valjastaminen on askeleen lähempänä Luokka:Ydinvoima Luokka:Ydintutkimuslaitokset
Madagaskarinkäärmehaukka

Madagaskarinkäärmehaukka (Eutriorchis astur) on haukkojen heimoon kuuluva päiväpetolintu. Sitä tavataan ainoastaan Madagascarissa. == Kuvaus == Se on 66 cm pitkä, keskikokoinen metsissä elävä haukka. Se on melko tumma, päältä vaalean maanruskea, alta valkoinen, jossa on epäsäännöllistä tummanruskeaa raidoitusta. Pyrstö on pitkä, tumma. Silmät keltaiset, tukeva nokka. Jalat pitkät, vahvat, kellertävät, suomuiset. Alalaji on saman näköinen, eroaa vain siten, että se on päältä vaaleampi ja alla on rinnassa vaakasuora raidoitus, pyrstö on aika pitkä. Sen levinneisyys on aiemmin tiedettyä laajempi ja sitä on luultua enemmän. Silti lajin populaatio on hyvin pieni ja se pienenee koko ajan ilmastonmuutoksen, elinalueiden tuhoutumisen ja pirstoutumisen vuoksi. Sen elinalueita ovat kosteat alavat metsät. == Lähteet == Luokka:Haukat Luokka:Uhanalaiset linnut
Henri Mäenpää

Henri Mäenpää (s. 3. syyskuuta 1988) on suomalainen salibandyn pelaaja, joka edustaa Nokian KrP:ta. Hän on edustanut myös KooVeeta Gunnersia, Ylöjärven Ilvestä ja sveitsiläistä UHC Usteria.http://www.kooveesalibandy.fi/joukkue1/pelaajat.html?p=48622 == Lähteet == Luokka:Suomalaiset salibandyn pelaajat Luokka:Vuonna 1988 syntyneet Luokka:Elävät henkilöt
Mars-luokka (linjalaiva)

Mars-luokka oli Britannian kuninkaallisen laivaston kahden 74-tykkisen kolmannen luokan linjalaivan muodostama alusluokka, jonka alukset suunnitteli Sir John Henslow. == Suunnittelu == Kaksikantisen luokan alusten aseistuksena oli alemmalla tykkikannella 28 kappaletta 32 naulan tykkiä ja ylemmällä tykkikannekka kolmekymmentä 24 naulan tykkiä. Näiden lisäksi puolikannella oli kaksitoista ja etukannella neljä yhdeksän naulan tykkiä.Winfield, Rif s. 37 == Alukset == Mars-luokan linjalaivat Nimi Telakka Kölinlasku Vesille Palvelus Kohtalo HMS Mars Deptfordin telakka lokakuu 1789 25. lokakuuta 1794 marraskuu 1794 romutettu 1823 HMS Centaur Woolwichin telakka marraskuu 1790 14. maaliskuuta 1797 maaliskuu 1797 romutettu 1819 == Lähteet == * * === Viitteet === *
Hole in One (vuoden 2010 elokuva)

Hole in One: American Pie Plays Golf (myös nimellä ParFection: The Golf Movie) on vuonna 2010 julkaistu komediaelokuva, jota tähdittää Steve Talley. Hole in One elokuva liitetään usein virheellisesti American Pie -elokuvasarjaan, koska näyttelijä Steve Talley on ollut Amerikan Pie The Naked Mile ja Beta House -elokuvissa. == Näyttelijät == == Aiheesta muualla == * Luokka:Yhdysvaltalaiset komediaelokuvat Luokka:Vuoden 2010 yhdysvaltalaiset elokuvat
Saksan keisarikunnan 8. armeija

Saksan keisarikunnan 8. armeija () oli Saksan keisarikunnan armeijan yhtymä, joka osallistui ensimmäiseen maailmansotaan. == Palvelus == Ensimmäisen maailmansodan alkaessa 8. armeija oli sijoitettuna Itä-Preussiin torjumaan Venäjän odotettua hyökkäystä (Suunnitelma XIX). Sekavan Gumbinnenin taistelun jälkeen 8. armeijan komentaja Maximilian von Prittwitz määräsi joukot perääntymään. Tämän johdosta hänet korvasi kenraalisotamarsalkka Paul von Hindenburg, jonka esikuntapäällikkönä oli Erich Ludendorff. Uudessa komennossa armeija oli ratkaisevassa osassa saksalaisten voittaessa Tannenbergin taistelun ja Masurian järvien taistelun. ===Komentajat=== * Maximilian von Prittwitz (1913–1914) * Paul von Hindenburg (1914) * Otto von Below (1914–1916) * Hugo von Kathen (1918) Luokka:Saksalaiset sotilasyksiköt ensimmäisessä maailmansodassa
Asekäsi

Asekäsi on käsiaseen käyttöön ammattimaisen koulutuksen saaneen henkilön tiedostamaton valmius pitää kättä valmiina aseenkäyttöön. Asekättä pidetään mahdollisimman lähellä vartaloa, jotta aseen saa mahdollisimman nopeasti esiin tarpeen vaatiessa. Asekäden liikerata on kävellessä huomattavasti lyhyempi kuin toisen käden. Tunnettuja asekäden omaavia ovat KGB-koulutuksen saaneet henkilöt Venäjällä. KGB:ssä annettiin perusteellinen koulutus käsiaseen käyttöön kentällä. Salaisen koulutuskäsikirjan mukaan oikeaa kättä tulee pitää mahdollisimman lähellä vartaloa ampumavalmiudessa ja se ei saa tarpeettomasti heilua, jotta aseen saa nopeasti käteen. Lisäksi tulee liikkua kehon vasenpuoli edellä. Henkilö on ikään kuin ampumavalmiudessa koko ajan liikkuessaan. Monet ovat omaksuneet koulutuksen niin hyvin että asekäsi liikkuu vähemmän vanhempanakin ja käsien erilainen liikerata erottuu selvästi videolla. Tunnettu asekäsi on Venäjän presidentti Vladimir Putinilla, jolla on KGB-koulutus taustanaan. Hänen vasen kätensä liikkuu kiivaammin ja liikerata on pidempi kuin oikean asekäden. Hollantilaiset liiketutkijat on nimenneet Putinin liikkumisen revolverityyliksi. Vastaava tyyli Venäjän johdossa on pääministeri Dmitri Medvedjevillä, puolustusministereillä Anatoli Serdjukovilla ja Sergei Ivanovilla sekä läntisen sotilaspiirin komentajalla Anatoli Sidorovilla. == Lähteet == Luokka:Aseet Luokka:KGB
Mikko Immonen (urheilija)

Mikko Immonen (s. 8. maaliskuuta 1994) on suomalainen salibandyn pelaaja, joka edustaa Salibandyliigan Kooveeta. == Lähteet == * http://www.kooveesalibandy.fi/joukkue1/pelaajat.html?p=63379 Luokka:Suomalaiset salibandyn pelaajat Luokka:Vuonna 1994 syntyneet Luokka:Elävät henkilöt
Mai Masri

Mai Masri (s. 1959 Jordania) on palestiinalainen elokuvaohjaaja ja -tuottaja, joka on tehnyt kymmenkunta elokuvaa, varhaisimmat niistä yhdessä aviomiehensä Jean Khalil Chamounin kanssa.King-Irani, Laurie & Fischbach, Michael R.: Masri, Mai , Biographical Encyclopedia of the Modern Middle East and North Africa, Thomson Gale 2008. Vaatii HighBeam-tilauksen. Viitattu 15.12.2015. Mai Masri syntyi Jordaniassa texasilaisen äidin ja tunnetun palestiinalaisen teollisuusmiehen ja poliitikon Munib al-Masrin tyttäreksi. Hän kiinnostui elokuvasta ja valokuvauksesta lukioaikoinaan Beirutissa. Vuonna 1977 hän lähti Yhdysvaltoihin opiskelemaan elokuvaa ja suoritti bachelor-tutkinnon San Franciscon valtionyliopistossa 1981. Masri on tuottanut ja ohjannut monia kansainvälisesti palkittuja dokumenttielokuvia Palestiinan naisten ja lasten asemasta. Näitä ovat Children of Fire (1991) ja Children of Shatila (1998). Niitä ennen, Libanonin sisällissodan loppuvuosina Mai Masri ja Jean Khalil Chamoun kuvasivat palestiinalaisen siviiliväestön kohtaloita Beirutin alueella ja eteläisessä Libanonissa, tuloksena dokumenttielokuvat Under the Rubble (1983), Wild Flowers (1987), War Generation-Beirut (1989) ja Suspended Dreams (1992). Vuonna 1995 sai ensi-iltansa Masrin elokuva palestiinalaisesta lainsäätäjästä ja aktivistista Hanan Ashrawista. Mai Masrin ensimmäinen näytelmäelokuva on vuonna 2015 ensi-iltansa saanut 3000 Layla (3,000 Nights).Bell, Robert: 3,000 Nights, Mai Masri, Exclaim.ca 21.9.2015. Viitattu 15.12.2015. === Filmografiaa === * Under the Rubble (1983) * Wild Flowers: Women of South Lebanon (1987) * War Generation (1989) * Children of Fire (1990) * Suspended Dreams (1992) * Hanan Ashrawi: A Woman of Her Time (1995) * Children of Shatila (1998) * Hlam al-manfa (2001) * Yaumiyat Beirut: haqa'eq wa akadheeb wa (2006) * 33 yaoum (2007) * 3000 Layla (2015) ==Lähteet== ==Aiheesta muualla== * Luokka:Vuonna 1959 syntyneet Luokka:Elävät henkilöt Luokka:Palestiinalaiset henkilöt Luokka:Libanonilaiset elokuvaohjaajat
Mikko Immonen

Mikko Immonen on seuraavien henkilöiden nimi: * Mikko Immonen (1933–2017), suomalainen poliitikko, keskustan puoluesihteeri * Mikko Immonen (s. 1950), suomalainen poliitikko, vasemmistoliiton kansanedustaja * Mikko Immonen (s. 1994), suomalainen salibandyn pelaaja.
Mohammad-Reza Shajarian

Mohammad-Reza Shajarian () (s. 23. syyskuuta 1940 Mašhad, Iran – 8. lokakuuta 2020Iran’s king of song Mohammadreza Shajarian dies at 80) oli iranilainen laulaja, jota pidetään yhtenä klassisen iranilaisen lauluperinteen parhaista tulkeista.Chehabi, H. E.: Shajarian, Mohamed Reza (1940–) , Biographical Encyclopedia of the Modern Middle East and North Africa, Thomson Gale 2008. Vaatii HighBeam-tilauksen. Viitattu 15.12.2015. Shajarianilla oli merkittävä rooli 1980-luvulla musiikin esittämisen rajoituksien lieventämisessä Iranissa. Hän esiintyy säännöllisesti kotimaassaan ja ulkomailla ja on levyttänyt monia albumeja. Hänen konserttiesiintymisiään on tallennettu DVD-levyille. Shajarian kuuluu perinteistä iranilaismusiikkia elvyttäneeseen sukupolveen, joka aloitti työnsä jo ennen maan islamilaista vallankumousta. Muita ovat Hossein Alizadeh (s. 1951), Mohammad-Reza Lotfi (s. 1947) ja Parviz Meshkatian (s. 1955), josta tuli myös Shajarianin vävy. Shajarianin poika on muusikko Homayoun Shajarian. Shajarian toimi 1960-luvun alkupuolen opettajana Khorasanin maakunnassa. Vuonna 1967 hän muutti Teheraniin ja toimi vuoteen 1977 asti Iranin yleisradioyhtiössä. Samalla hän aloitti uransa ammattimuusikkona. Vuosina 1979–1982 hän oli esiintymislakossa islamilaisen vallankumoushallituksen kiellettyä musiikin esittämisen. Vuonna 1999 Shajarianille myönnettiin Unescon musiikkipalkinto. ==Lähteet== == Aiheesta muualla == Luokka:Iranilaiset laulajat Luokka:Vuonna 1940 syntyneet Luokka:Vuonna 2020 kuolleet
Arvid Vonk

Arvid Vonk (s. 25. syyskuuta 1994 Pori) on salibandypelaaja, joka edustaa Karhuja. Hän on edustanut myös Nokian KrP:tä, Kooveeta ja FBT Poria. Vonkin isä on hollantilainen, ja Vonkilla on kaksoiskansalaisuus. == Lähteet == * http://www.kooveesalibandy.fi/joukkue1/pelaajat.html?p=83504 ===Viitteet=== Luokka:Suomalaiset salibandyn pelaajat Luokka:Vuonna 1994 syntyneet Luokka:Elävät henkilöt